Onderwyser een maand se salaris kwyt na sy glo kind slaanŉ Onderwyser van Brits het tydens ŉ interne verhoor van die departement van onderwys skuldig gepleit op aanranding van ŉ graad 1-leerling. Die onderwyser, Tebogo Marothodi van Laerskool Frikkie Smit in Skeerpoort naby Brits in die Noordwes-provinsie, is een maand se salaris kwyt as straf, het The Times Maandag berig. Sy staar steeds ŉ kriminele klag in die gesig van aanranding met die doel om ernstige skade aan te rig by die landdroshof in Brits. Die kind, Benjamin Amogelang Nakedi (8) sê hy is glo vyf keer met ŉ swartborduitveër op die regterhand geslaan nadat hy glo die klas ontstig het. Die voorval het verlede jaar plaasgevind. Die seun was vir ŉ week lank in die hospitaal en moes twee operasies ondergaan om ŉ houtsplinter wat in sy duim vasgesit het, te verwyder. Sy gesin het ŉ siviele klag vir pyn en lyding teen die onderwysdepartement van R300 000 ingedien en om die hospitaalonkoste te dek.